Here is a page extracted from Wikipedia that may contain CSS, HTML, and a lot of unformatted text.

Title: Daroca
Content: Daroca ye una ciudat aragonesa situata en a comarca d'o Campo de Daroca. A suya población ye de 2.274 habitants (2007), en una superficie de 52,24 km² con una densidat de población de 43,81 hab/km².

Cheografía 
Daroca ye situata en a fuesa de Daroca, una semifuesa con dirección NW-SE encaixada adintro d'a Depresión de Calatayú y Mont-albán y con o Río Xiloca en lo suyo fondón. Daroca se situa a 797 metros d'altaria sobre o livel d'a mar.

Mugas 
O suyo termin municipal muga con Nombrevilla, Villanueva de Xiloca, Val de Forna, Val de Sant Martín, Val Conchán, Forcallo, Manchons, Retascón y Villarroya.

Historia 
En o periodo andalusí Daroca feba part d'o districto de Calatayú y fue fortificada por os Tuchibís dende a segunda mitat d'o sieglo IX pa defender-se u estar prevenius d'os Banu Qasi.

La reconquerió Alifonso I d'Aragón o Batallero en 1121 y li dió un primer fuero. Dimpués d'a Batalla de Fraga y a muerte d'o Batallero a zaguera mención d'un tenent ye d'octubre de 1134 y Daroca fue cuasi abandonata. Por cuasi seis anyadas Daroca quedó despoblata.

Dende mayo de l'anyo 1140 encomienza a ser citato o tenent Sancho Inyiguez, que ya heba estato tenent de Daroca enantes. A febleza d'os almurabiz permitió a los cristianos aragoneses de reocupar Daroca. Remón Berenguer IV li dió un segundo fuero en 1142, con este fuero Daroca esdevinió a capital d'a Comunidat de Daroca. En 1294 se concede a Daroca o dreito a celebrar ferias. En 1366 o rei Pero IV li dió o titol de ciudat.

Demografía

Administración

Reparto de concellers

Alcaldes

Puestos d'intrés 
 Murallas medievals (con mas de 4 km.)
 Puertas d'a muralla.
 Fuent de los vente canyos.
 Ruejo del Milagro, un ruello miragloso que salvó a Daroca cuan se i embadinaba l'augua.

Molimentos relichiosos 
 Ilesia de Sant Miguel.
 Ilesia de Sant Chuan.
 Ilesia de Santo Domingo.
 Basilica de Santa María d'os Sagratos Corporals (Estió colechiata).
En la Edat Meya i heba diez ilesias: Santa María, Sant Per, Sant Andreu, Sant Chuan, Santo Domingo, Sant Miguel, Sant Chaime, Sant Martín, Sant Lorient y Sant Valero.

Personalidaz naixitas de Daroca 
Categoría principal: Naixius de Daroca.

Celebracions 
 Festival de Musica Antigua (Chulio).

Referencias

Vinclos externos 

 Daroca datos alazetals
 Comarcas de Daroca y Calamocha